Anasir-a yedda-d deg udiwenni yellan gar Utudert d baba-s. Amalas d agensay, d baba-s n Utudert. Yettmeslay-d umalas ɣef tlelli n tlawin i d-yezzin s iri n yirgazen : bɣan ad kksen arruz i tsednan, tura ufan-d axelxal yezzi i tirestnsen, atenad bubben tabard iwumi ur zmiren, rnan tetten deg-s, am yir zzayla. (sb. 25). Amzun yettezzem mmi-s i sen-tekkes tin yuɣ, tazzayrit : a ddunit deg i d-neggra! Zik awareb ɣef tlawin, tura d irgazen i yettwaraben (sb. 24). Segmi tt-yuɣ dɣa, ur d-yettas ɣer taddart alamma s kra, yerna kra-nni mači d kra : tagnit n udiwenni-ya dɣa, d ɛemti-s n Utudert i yemmuten.